**RKP: 30517**

**Matični broj: 1277138**

**OIB: 01674358128**

**Naziv obveznika: Dječji vrtić VANĐELA BOŽITKOVIĆ**

**Pošta i mjesto: 21450 HVAR**

**Ulica i kućni broj: Hanibala Lucića 3**

**Razina: 21**

**Šifra djelatnosti: 8510**

**Razdjel: 000**

**Šifra grada: 153**

**IBAN: HR2724070001100568551**

**BILJEŠKE UZ GODIŠNJE FINANCIJSKE IZVJEŠTAJE ZA RAZDOBLJE**

 **OD 01.01.2022. DO 31.12.2022. GODINE**

Najvažniji događaji koji su u 2022. godini obilježili rad i poslovanje dječjeg vrtića Vanđela Božitković su svakako proslava 100 godina djelovanja Dječjeg vrtića u Gradu Hvaru i organiziranje stručno-znanstvenog skupa 13. dani dječjih otočkih vrtića u listopadu 2022. godine. Aktivnosti vezane uz obilježavanje 100. obljetnice postojanja vrtića su se odvijale tokom cijele godine (izdavanje i promocija slikovnice, dani otvorenih vrata vrtića, rođendanska proslava, otvaranje izložbe fotografija…). Najvažniji dio programa se odvio u listopadu kada smo po 13. put organizirali stručni i znanstveni skup 13. dani otočkih dječjih vrtića od 20. do 22. listopada koji je okupio velik broj sudionika i stručnjaka iz područja predškolskog odgoja i obrazovanja. Cijelim putem smo imali veliku podršku Osnivača, Grada Hvara, kako financijsku, tako i tehničku.

Također u 2022. godini dolazi do normalizacije uvjeta rada koji su se u prethodne dvije godine mijenjali sukladno situaciji pandemije virusa Covid -19. Djeca su cijelu godinu neometano mogla polaziti vrtić i uredno smo zaduživali potraživanja roditeljima. To je vidljivo iz naplate jer se povećala za 9% u odnosu na 2021. godinu, a čak 41% u odnosu na 2020. godinu.

Vrtić tokom cijele 2022. godine sudjeluje u projektu Europskog socijalnog fonda - *Nastavak unaprjeđenja usluga za djecu u sustavu ranog i predškolskog odgoja i obrazovanja UP.02.2.2.16* a temeljem potpisanog *Ugovora o dodjeli bespovratnih sredstava.* (potpisan 23.12.2021.) Kroz projekt su zaposlene 2 osobe na pola radnog vremena i sufinancira se rad 5 zaposlenika dječjeg vrtića za pola radnog vremena. Projektom se omogućava roditeljima da koriste uslugu produljenog programa od 16:00 do 19:00 sati. Ukupni iznos sredstava koji je prebačen od strane Hrvatskog zavoda za zapošljavanje na podračun dječjeg vrtića u 2022., iznosi 502.225,96 kuna . Od toga je već odobreno i utrošeno 249.445,04 kuna (ZNS 1 u iznosu od 124.384,97 kuna + ZNS2 u iznosu od 125.060,07 kuna).

Još jedno od obilježja 2022. godine koje je izravno utjecalo na poslovanje naše ustanove je rastuća inflacija i sva poskupljenja koja su proizašla iz nje. Pažljivim i odmjerenim trošenjem sredstava i u ovoj izazovnoj godini smo nastavili pozitivno poslovanje. Slijedom toga, u 2022. godini povećana su i materijalna prava radnika. U dogovoru sa Osnivačem, povećana je osnovica plaće i korigirani su koeficijenti složenosti poslova. Primjena je započela s plaćom za listopad 2022 Također su povećani iznosi božićnica i darova za djecu. U ovoj godini se po prvi puta počela isplaćivati mjesečna naknada radnicima za topli obrok. Sva navedena prava se nastavljaju primjenjivati jer su potrebna sredstva osigurana u proračunu za 2023. godinu.

Ostvareni višak prihoda u poslovanju u ovoj godini (Šifra X001= 742,0 u obrascu PR-RAS) je veći u odnosu na prošlu, prvenstveno zbog sredstava od EU projekta (iznos od 252.780,92 kuna) koja nisu utrošena u 2022. nego se prenose u slijedeću proračunsku godinu. Također je ostvaren i veći priljev sredstava od donacija (zbog obilježavanja 100. godina vrtića) u iznosu od 69.550,00 kuna. Višak prihoda poslovanja – preneseni (Šifra 92211 = 113,2 u obrascu PR-RAS) je također povećan u odnosu na prošlu godinu i iznosi 228.810,23 kuna.

Bilješke uz obrazac: **PR-RAS**

1. Prihodi poslovanja – su veći za 26,5% u odnosu na prošlu godinu, najviše zbog računa *Tekuće pomoći temeljem prijenosa EU sredstava* u iznosu od 502.225,96 kuna koje smo dobili za provođenje projekta Europskog socijalnog fonda - *Nastavak unaprjeđenja usluga za djecu u sustavu ranog i predškolskog odgoja i obrazovanja UP.02.2.2.16* a temeljem potpisanog *Ugovora o dodjeli bespovratnih sredstava.*

 Odstupanja veća od 10% su kod slijedećih prihoda:

* Šifra 6361- *Tekuće pomoći iz proračuna koji nije nadležan*, indeks je 147,6 zbog povećanja broja rata za predškolu i djecu s TUR-om od strane Ministarstva obrazovanja .
* Šifra 6413 - *Kamate na oročena sredstva i depozite po viđenju*, indeks je 8,8 zbog smanjenja kamatnih stopa.
* Šifra 6631 – Tekuće donacije, indeks je 6.955,0 zbog povećanog broja donacija od strane lokalnih poslovnih subjekata za proslavu 100 godina postojanja dječjeg vrtića u Gradu Hvaru.
* Šifra 6711 – *Prihodi iz nadležnog proračuna za financiranje rashoda poslovanja,* indeks je 113,1 zbog povećanja plaća i uvođenja naknade za tople obroke za sve zaposlenike dječjeg vrtića
1. Rashodi poslovanja – su veći za 18,9% u odnosu na prethodnu godinu a

odstupanja veća od 10% su kod slijedećih rashoda:

* Šifra 3111 – *Plaće za redovan rad*, indeks je 112,1 zbog povećanja plaća u listopadu 2022.
* Šifra 312 – *Ostali rashodi za zaposlene*, indeks je 190,2 zbog povećanja iznosa isplaćenih za božićnice i dar za dijete te uvođenje naknada za topli obrok.
* Šifra 3211 – *Službena putovanja*, indeks je 122,4 zbog većeg odlazaka zaposlenika na stručno usavršavanje u odnosu na prošlu godinu.
* Šifra 3212 – *Naknade za prijevoz, za rad na terenu i odvojeni život,* indeks je 118,6 zbog povećanja troškova prijevoza.
* Šifra 3213 – *Stručno usavršavanje zaposlenika*, indeks je 88,7 zbog većeg i povoljnijeg izbora on-line edukacija te održavanja stručnog skupa i edukacija u našem vrtiću.
* Šifra 3221 - *Uredski materijal i ostali mat. rashodi,* indeks je 112,4 zbog povećanja cijena materijalnih rashoda koji su neophodni za redovan rad vrtića.
* Šifra 3223 – *Energija*, indeks je 149,3 zbog povećanja cijene energenata.
* Šifra 3224 – *Materijal i dijelovi za tekuće i investicijsko održavanje,* indeks je 84,2 jer je bila manja potreba za materijalom za održavanje vrtićkih prostora u odnosu na prethodnu godinu.
* Šifra 3231 – *Usluge telefona pošte i prijevoza,* indeks je 134,1 prvenstveno zbog povećanja troškova za prijevoz djece na izletima.
* Šifra 3232 – *Usluge tekućeg i investicijskog održavanja*, indeks je 685,6 jer smo u protekloj godini imali ulaganja u rekonstrukciju vrtićkih prostora (soba za e-upise i prostor ureda administracije).
* Šifra 3237 – *Intelektualne i osobne usluge*, indeks je 257,6 zbog korištenja konzultantskih usluga za provođenje projekta Europskog socijalnog fonda - *Nastavak unaprjeđenja usluga za djecu u sustavu ranog i predškolskog odgoja i obrazovanja UP.02.2.2.16* .
* Šifra 3291– *Naknade za rad predstavničkih i izvršnih tijela, povjerenstava i slično*, indeks je 112,2 zbog većeg broja sjednica u usporedbi s proteklom godinom.
* Šifra 3293 – *Reprezentacija* – indeks je 40,0 zbog manje potrebe za korištenjem tih usluga u 2022. godini.
* Šifra 3299 – *Ostali nespomenuti rashodi poslovanja,* indeks je >100,0 a odnosi se na troškove organizacije stručnog skupa 13. dani otočkih dječjih vrtića i troškove za aktivnosti kojima smo obilježili 100 godina postojanja dječjeg vrtića u Gradu Hvaru (u iznosu od 97.963,23 kuna)
* Šifra 3431 – *Bankarske u sluge i usluge platnog prometa*, indeks je 65,8 zbog početka korištenja usluga internet bankarstva.
* Šifra 42 – *Rashodi za nabavu proizvedene dugotrajne imovine*, indeks je 162,2, najviše zbog opremanja sobe za provođenje e-upisa ( povećana Šifra 4221 – *Uredska* *oprema i namještaj* – indeks 1.500,08).

Bilješke uz obrazac**: BIL**

1. Nemamo podataka uz obvezne tablice uz Bilancu.
2. Obrazloženja uz obrazac za odstupanja veća od 10% :

- Šifra 0222 – *Komunikacijska oprema,* indeks je 115,8 zbog kupnje nekoliko glazbenih linija za potrebe soba dnevnih boravaka dječjeg vrtića.

- Šifra 042 - Sitni inventar, indeks je 80,7 jer smo u 2022. imali otpis dijela sitnog inventara koji više nije u upotrebi.

- Šifra 1112 – *Novac na računu kod tuzemnih poslovnih banaka,* indeks je 232,8 zbog priljeva sredstava za financiranje troškova EU projekta

 - Šifra 129 – *Ostala potraživanja,* indeks je 114,4 zbog većeg broja bolovanja zaposlenika na teret HZZO-a.

- Šifra 165 – *Potraživanja za pristojbe po posebnim propisima i naknade,* indeks je 121,8 zbog većeg iznosa potraživanja od roditelja za prosinac 2022 godine u odnosu na prošlu godinu

- Šifra 193 – *Kontinuirani rashodi budućih razdoblja,* indeks je 136,1 a odnosi se na trošak plaće za prosinac. Plaće zaposlenika su se povećale u odnosu na prethodnu godinu.

- Šifra 231 – *Obveze za zaposlene*, indeks je 136,1 jer su se plaće zaposlenika povećale u odnosu na prethodnu godinu.

- Šifra 2343 – *Obveze za ostale financijske rashode*, indeks je 1.311,3 zbog računa za platni promet za prosinac koji je prethodnih godina stizao u siječnju a ove godine je zbog uvođenja eura došao sa dospijećem do 31. 12.

- Šifra – *Višak prihoda poslovanja*, indeks 237,4 i Šifra 92222 – *Manjak prihoda od nefinancijske imovine,* indeks 162,2 daju poslovni rezultat od 560.673,10 kuna. Od toga se iznos od 252.781,19 kuna odnosi na sredstva koja su dobivena za potrebe provođenja EU projekta “Nastavak unaprjeđenja usluga za djecu u sustavu ranog i predškolskog odgoja i obrazovanja Dječjeg vrtića Vanđela Božitković u Gradu Hvaru” a još nisu utrošena te se prenose u slijedeću godinu.

Bilješke uz obrazac: **RAS- funkcijski**

 - Šifra 0911 – *Predškolsko obrazovanje*, indeks je 120,7 jer su se u ovoj godini povećale plaće zaposlenicima dječjeg vrtića, kao i broj zaposlenih u dječjem vrtiću ( zahvaljujući sudjelovanju u projektu EU fondova pod nazivom “Nastavak unaprjeđenja usluga za djecu u sustavu ranog i predškolskog odgoja i obrazovanja Dječjeg vrtića Vanđela Božitković u Gradu Hvaru” )

- Šifra 096 - *Dodatne usluge u obrazovanju* u iznosu od 258.333,65 kuna se odnose na namirnice za prehranu djece.

Bilješke uz obrazac: **P-VRIO**

- Za ovaj obrazac nemamo podataka jer nije bilo promjena u obujmu i vrijednosti imovine.

Bilješke uz obrazac: **OBVEZE**

- *Stanje dospjelih obveza na kraju izvještajnog razdoblja* iznosi 4.282,49 kuna a odnosi se na prekoračenje od 1 do 60 dana. Radi se o nekoliko računa koji su plaćena nakon datuma dospjelosti na računu.

 - *Stanje nedospjelih obveza na kraju izvještajnog razdoblja* iznosi 377.476,36 kuna, a odnosi se na plaću i prijevoz na posao i s posla te naknadu za nezapošljavanje invalida u iznosu od 361.569,93 kune te 15.906,43 kune za nedospjele obveze za materijalne rashode.

Osoba za kontaktiranje: Diana Tudor

Odgovorna osoba: Sanja Ćurin

Hvar, 30.01.2023. godine

 Ravnateljica:

 Sanja Ćurin, prof.